
Z A P I S N I K
       s 39. sjednice Vijeća Mjesnog odbora „Sveti Duh“, od 28. kolovoza 2024.
u Mjesnoj samoupravi „Sveti Duh“, Dunjevac 15A
s početkom u 17:00 sati

NAZOČNI ČLANOVI VIJEĆA:
Nikola Šanta, Bojan Blažević, Goran Jukić i Milodrag Pralas

NENAZOČNI ČLANOVI VIJEĆA:
[bookmark: _GoBack]Sandra Bregant, Vladimira Matošin i Ljubomir Marić

NAZOČNI GRAĐANI: Ivana Mirković i Robert Novak
 
Predsjedava Goran Jukić, predsjednik Vijeća   
Predsjedavajući pozdravlja prisutne, konstatira da je nazočno 4 od ukupno 7 članova Vijeća, što znači da Vijeće može pravovaljano odlučivati te otvara 39. sjednicu.  

Predsjedavajući daje na usvajanje Zapisnik sa 38. sjednice VMO „Sveti Duh“ od 16.7.2024.
Zapisnik je jednoglasno usvojen.
Predsjednik daje dnevni red na glasanje.
Jednoglasno je usvojen slijedeći: 
				
				                   D n e v n i   r e d 
	
1. Ležeći policajci ispred škole Vedri Obzori i Pravoslavne opće gimnazije, Sv. Duh 122
2. Kvaternikova ul. 146, zapuštenost i prometna problematika  
3. Godišnji izvještaj o izvršenju financijskog plana Mjesnog odbora ''Sveti Duh'' za 2023.
4. Pitanja, prijedlozi i obavijesti



Ad. 1.  Ležeći policajci ispred škole Vedri Obzori i Pravoslavne opće gimnazije, Sv. Duh 122

Predsjednik otvara raspravu i poziva građanku I. M. da vijećnicima iznese problem zbog kojeg je zatražila prisustvovanje sjednici. I.M. ističe problem sigurnog prelaska učenika preko pješačkog prijelaza u ulici Sveti Duh kod kbr. 122. Navedena prometnica ima označen pješački prijelaz preko koje prelazi veliki broj učenika iz obližnje Osnovne škole Vedri Obzori  i srednje škole - Pravoslavne opće gimnazije. Kako vozila ne smanjuju brzinu kod nailaska na označeni pješački prijelaz, traži da se pronađe način kako bi se riješio problem sigurnosti učenika. 

U raspravi sudjeluju svi vijećnici. 
Vijeće jednoglasno donosi

Z A K LJ U Č A K 
o prijedlogu za smirenje prometa kod kbr. 122 ulice Sveti Duh 

1. Vijećnici su raspravljali o prijedlogu građanke I.M. za smirenje prometa kod kbr. 122 u ulici Sveti Duh.   

2. Vijeće podržava zahtjev građanke I.M. i mišljenja je da je nužno uvesti neki oblik smirenja prometa. Vijeće poziva nadležno gradsko tijelo i službe koje sa bave sigurnosti u prometu da izvrše uvid, odnosno da se sazove očevid kako bi se na licu mjesta dobio uvid gore navedenu problematiku.

3. Ovaj zaključak biti će dostavljen Vijeću Gradske četvrti Črnomerec.   



Ad. 2.  Kvaternikova ul. 146, zapuštenost i prometna problematika

Predsjednik otvara raspravu i poziva građanina R.N. da vijećnicima iznese problem zbog kojeg je zatražio prisustvovanje sjednici. Ukazao je na problem  nepropisnog parkiranja automobila u Kvaternikovoj ulici koja je uska, a promet motornih vozila je dvosmjeran. Nepropisno parkirana vozila zbog nepostojanja nogostupa, ugrožavaju sigurnost pješaka. Adekvatna prometna signalizacija koja bi stvorila zakonski okvir za kažnjavanje počinitelja ne postoji. Nad prometnicom od kbr. 101 do 146 grane stabala dodatno otežavaju promet, a dio okomite signalizacije je zarasla u korov i ne vidi se. Vijeće predlaže da se obavi očevid na kojem će biti predstavnicu Policije, Sektora za premet i Zrinjevca. VMO je na 32. sjednici donijelo zaključak koji je u vezi s prometnom regulacijom u Kvaternikovoj ulici te poziva VGČ da se očituje o realizaciji tog zaključka. Nakon rasprave u kojoj su sudjelovali svi vijećnici. 
Vijeće jednoglasno donosi


Z A K LJ U Č A K 
o prijedlogu prometne regulaciju Kvaternikove ulice  

 
1. Vijećnici su raspravljali  o problemu nepropisnog parkiranja u Kvaternikovoj ulici.

2. Vijeće  je suglasno da se postupi po zamolbi  građanin R.N. koji je zatražio rješavanje problema  nepropisnog parkiranja automobila u Kvaternikovoj ulici koja je vrlo uska, a promet motornih vozila je dvosmjeran. Zbog nepostojanja nogostupa, ugrožena je sigurnost pješaka. U dijelu ulice od kbr. 101 do 146 grane stabala otežavaju promet, a dio okomite signalizacije je zarastao u korov i ne vidi se. Vijeće predlaže očevid nadležnih službi.

3. Ovaj zaključak biti će dostavljen Vijeću Gradske četvrti Črnomerec.  


Ad. 3. Godišnji izvještaj o izvršenju financijskog plana Mjesnog odbora ''Sveti Duh'' za 2023.

Predsjednik otvara raspravu. Nakon rasprave vijećnici jednoglasno prihvaćaju predloženi financijski plan za 2023. godinu.


GODIŠNJI IZVJEŠTAJ O IZVRŠENJU FINANCIJSKOG PLANA
Mjesnog odbora ''Sveti Duh'' za 2023.


Članak 1. 
Godišnji izvještaj o izvršenju Financijskog plana Mjesnog odbora ''Sveti Duh'' za 2023. sadrži:

	Broj ek. klasifik.
	
OSNOVNA I POTANJA NAMJENA
	
Plan za 2023.
(€)
	Ostvareno prihoda za 2023.
(€)
	Ostvareno rashoda za 2023.
(€)
	Indeks (5/3*100)

	1
	2
	3
	4
	5
	6

	 
	RASHODI
	157.380,00
	157.380,00
	149.901,15
	95,25

	3
	RASHODI POSLOVANJA
	157.380,00
	157.380,00
	149.901,15
	95,25

	32
	Materijalni rashodi
	157.380,00
	157.380,00
	149.901,15
	95,25

	323
	Rashodi za usluge
	144.150,00
	144.150,00
	139.678,60
	96,90

	3232
	USLUGE TEKUĆEG I INVESTICIJSKOG ODRŽAVANJA - PMKA MO
	144.150,00
	144.150,00
	139.678,60
	96,90

	 
	ODRŽAVANJE JAVNIH POVRŠINA
	55.970,00
	55.970,00
	51.498,60
	92,01

	 
	ODRŽAVANJE NERAZVRSTANIH CESTA
	88.180,00
	88.180,00
	88.180,00
	100,00

	329
	Ostali nespomenuti rashodi poslovanja
	13.230,00
	13.230,00
	10.222,55
	77,27

	3291
	Naknade za rad predstavničkih i izvršnih tijela, povjerenstava i slično
	11.950,00
	11.950,00
	10.148,10
	84,92

	3299
	Ostali nespomenuti rashodi poslovanja
	1.280,00
	1.280,00
	74,45
	5,82



Članak 2.
Ovaj će Godišnji izvještaj o izvršenju biti objavljen na oglasnoj ploči Mjesnog odbora ''Sveti Duh''.

Ad. 4.  Pitanja, prijedlozi i obavijesti


Predsjednik otvara raspravu o točki dnevnog reda. Uočeno je da ne postoji sustav pravovremenog obavještavanje predsjednika VMO od strane VGČ o stanju zaključaka i njihove realizacije. Vijećnici VMO Sveti Duh traže da VGČ naloži stručnoj službi da nam pošalje statuse svih zaključaka VMO Sveti Duh od 35. do uključujući 38. sjednicu VMO Sveti Duh. Vijećnike interesira koji su zaključci raspravljeni, prihvaćeni ili odbijeni te za one koji su prihvaćeni kome su i s kakvim rokovima poslani na izvršenje.



Sjednica završila u 18:15 sati.

Zapisnik je vodio Goran Jukić  

KLASA: 024-08/24-03/1665   
URBROJ: 251-13-11-03/04-24-2 
Zagreb, 29.08.2024.			

       Predsjednik Vijeća 
Mjesnog odbora „Sveti Duh“

            Goran Jukić

